KLUBI 700
Kõige hullemast esimeseks.
Hardingi keskkooli meeskond oli pesapalli maailmas naljanumbriks.
Nad püüdsid end vabandada sellega, et neil pole piisavalt mängijaid,
kuniks üks treener avastas ootamatult hindamatu tähe,
kellega koos tehti keskkooli pesapallis ajalugu.
Mõned hetked elus on üliolulise kaaluga
ja samas me kardame neid kasutada.
Ärge kardke neid hetki ära kasutada!
Heitsin pilgu paremale ja nägin, et plats oli puhas,
mistõttu andsin jalgadele tuld ja olin peatamatu.
See oli üks parimaid hetki mu elus.
Treener Sami ja Braheami koostöö oli sama ootamatu,
kui võimalus, mis viis neid 2017. aasta meistrivõistlustele.
Paar aastat varem, kui nad kohtusid, ei mänginud Braheam veel pesapalli
ja Sam polnud ka treener.
Kui Braheami kohtasin, oli ta esimest aastat keskkoolis.
Kõige kõhnem kutt üldse, keda olin näinud.
Ta kaalus vist heal juhul 45 kg.
Tegu oli Charlottes asuva Hardingi Ülikooli keskkooliga,
kus Sam oli abitreeneriks
ja kus ta märkas midagi teistsugust ühe oma väikseima õpilase juures.
Braheamil ei läinud esimene semester hästi
ja ta hilines iga päev kooli.
Keegi sõidutas ta iga päev kooli, sest tal polnud muud moodust.
Ma ei teadnud, et ta on kodutu.
Olen elus kogenud palju raskusi.
Olin 5-aastane, kui mu ema suri.
Tänu õdede-vendade toetusele sain sellest üle,
sest olime üksteise jaoks olemas.
Braheam pendeldas sõprade-sugulaste perede vahel,
kuid tal polnud kindlat elukohta.
Samal ajal kasvas tema lävimisest Samiga välja
mentorlussuhe.
Ütlesin talle üks päev:
"Kuidas oleks, kui tuleksid üks päev mu juurde õhtusöögile?"
Ta oli sellega enam kui nõus.
Ta polnud vist elu sees nii palju süüa saanud.
Kuid ta jäigi minu juurde ega lahkunud enam kunagi.
Sam oli samal ajal andnud nõusoleku
hakata treeneriks kooli virelevale pesapallimeeskonnale.
Samist ja Braheamist pidid saama selle võtmemängijad,
teadmata, et nad toovad suurima pöörde
Carolina spordiajalikku.
See oli paras ususamm,
sest seda meeskonda oli 20 aastat maha tehtud
ja nad vaevu võitsid ühtegi mängu.
Nad olid terve Charlotte'i naerualused.
See nõudis parasjagu usku liituda selle meeskonnaga
ja olla üks nende mängijaist.
Kuid piisavalt suure usuga saab kõigutada või mägesid
ja seda me ka tegime.
Sami usk Jumalasse oli see, mis tõi muutuse Hardingi meeskonda.
Ta uskus, et Jumalaga koos suudavad nad mida iganes.
Mõistsin, kui erilised nad on.
Kõik, mis elus juhtub, juhtub kindla põhjusega.
See oli jumalik sekkumine.
Minus endas pole midagi erilist,
kuid eriline on see, kes elab mu sees ja kes käskis mul seda teha.
Sam võttis juhirolli, et treenida punti noori mehi.
Veelgi enam aga igatses ta olla eeskujuks jumalakartlikust mehest
seades meeskonnale eesmärgi teha kõike kõige paremal moel.
Noored on väga nutikad.
Nad oleks selle kohe läbi näinud, kui ma poleks olnud siiras
või soovinud neile vaid parimat.
Nad teavad, et armastan neid ja teen nende heaks, mida iganes.
See hoolimine ja armastus on loonud neis kindlustunde.
Nii sündis vastastikune austus ja võitjate meelsus.
Olles kahe hooaja jooksul kõvasti arenenud,
jõudis meeskond osariigi finaali.
See oli üks parimaid päevi mu elus.
Teades, kust tulime ja kuhu olime nüüd välja jõudnud
ei jätnud ruumigi mõttele kaotusest.
Keskendusin täiega vaid sellele, mida tegema pean,
et tuua oma meeskond võidule.
Olime esimest korda kogu oma meeskonna ajaloos
kohe alguses hoos, saades punkti kirja.
Lõime nö jala maha ja ütlesime:
"Meid on loodud siin olema ja olema suurepärased."
Tasavägine mäng sai tänu Braheamile lõpuks punkti.
See on see, mis meile võidu tõi.
Olime omal pool väljakut ja ma ütlesin Braheamile: "Jookse!"
Ma arvasin, et ta jookseb vaid esimesse pessa,
aga ta jooksis muudkui edasi.
Nägin, et mu paremal käel pole kedagi,
mistõttu andsin jalgadele valu.
Braheam Murphy!
Jookseb läbi kõik pesad ja jõuab finišisse!
Hardini Ülikooli keskkooli meeskond tegi võimatut
võites osariigi meistrivõistlused.
Treener Sami jaoks aga oli võidukarikast palju olulisem
jätta neile noormeestele kestev eeskuju kristlikust loomusest.
Mu treeneri staatus ei defineeri mind.
Ma olen mees, kes usub Jeesusesse Kristusesse
kui oma Issandasse ja Päästjasse, kes elab mu südames.
Ja mis iganes ka Tema plaan on, see on täiuslik minu jaoks.
Braheam mängib täna West Pointi meeskonnas,
samas kui Sam alustab uue treeneri tööga
ühes keskkoolis Põhja-Carolinas.
Mõlemad mehed aga on tänulikud jagatud kogemuse eest,
mis toob jätkuvalt au Jumala nimele.
On lausa hämmastav näha Jumala au peale kõiki tõuse ja mõõnu.
Me poleks eales osanud arvata,
et Braheam läheb West Pointi mängima.
Kuid suured asjad olidki määratud ta ellu
ja ma olin vaid väikeseks hüppelauaks talle,
mille kaudu see kõik kätte saada.
Nähtavad suured asjad.
Tänu Jumalale! Milline imeline ja erakordne lugu.
Väga inspireeriv.
Kuid meil on tänases saates veel palju põnevat ootel.
Tohutu abi üksikisale, kes kasvatab kahte tütart.
Üllatuskink, mis kolmekordistas ta sissetulekut.
Seejärel aga lugu imest, mis sündis telesalvestuse peale.
Eelsalvestatud saates palutud palve
tervendas ühe naise liikumatuks tegevast valust.
Lisaks veel vastused teie küsimustele.
Sam: "Olen küll kristlane, aga elan sisuliselt mittekristlase elu.
Tegutsen oma naise selja taga, kui ta ei anna mulle, mida tahan.
Kuidas küll oma elu muuta?"
Patil on vastus juba valmis, nii et jääge meiega.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Nüüd aga teie küsimuste juurde.
Esimene küsimus tuleb Samilt:
"Olen lapsest saati tundnud Jeesust ja käinud kirikus.
Olen abielus, mul on 2 last
ja ma olen teinud asju, mida kristlane ei peaks tegema.
Olen valetanud ja vassinud.
Tegutsen oma naise selja taga, kui ei saa temalt, mida soovin.
Ehk siis - elan nagu mittekristlane.
Ütlen selgelt välja, et olen pattu teinud,
mu elu on läinud halvemaks ja mu plaanid ei tööta enam.
Kuidas saada oma asjad Jumalaga korda?"
Piiblis on öeldud,
et kui käime valguses, on Jumal meiega,
sest Tema on valgus
ja Jeesuse Kristuse veri puhastab meid jätkuvalt kõigest patust
Küsimus vaid on selle välja elamises.
Tuleb alustada meeleparandusest:
"Issand, anna andeks, et olen kõiki neid asju teinud."
Olge karm iseenda vastu.
Ärge lihtsalt öelge: "Tegutsesin oma naise selja taga.",
vaid tunnistage üles, mida täpsemalt te siis tegite?
Tunnistage see sõna sõnalt üles,
paludes Jumalal iga see tegu andestada.
Seejärel aga hakake käima koos Jumalaga valguses
ja lugege Tema Sõna,
sest see on samuti miski, mis teid puhastab.
Hakake täitma oma meeli Jumala Sõnaga,
sest seda tehes võtab ka te elu uue pöörde.
Larry: "Kui inimene pole ristitud vette kastmise teel,
siis kas ta pääeb ikkagi taevasse?"
Paulus ütles, et ta ei ristinud kedagi. Va paari inimest.
Kuid ta ütles, et Jumal saatis ta kuulutama evangeeliumi.
Loeb see, et olete kuulnud evangeeliumit
ja olete andnud oma elu Jeesusele.
See on see, mis päästab teid.
Ristimine on märk sellest, et olete saanud puhtaks
ja olete nö uus inimene.
Kuid te pääsete taevasse tänu oma usule,
mitte tänu teatud ristimisviisile.
See on see, mis on oluline.
Ivette: "Mu abikaasa hävitab mind oma sõnadega,
öeldes, et ma pole pereliige ja et olen ta elu ära rikkunud.
Oleme olnud abielus 20 aastat,
kuid ta kolis me magamistoast välja juba 15 aastat tagasi.
Igakord, kui plaanin anda sisse lahutuspaberid,
tekkivad mul paanikahood
ja ma kardan, et ei saa ilma temata hakkama.
Rahaliselt saaksin isegi hakkama,
aga tundub, et olen emotsionaalselt sõltuv sellest mehest.
Olen käinud paljude nõustajate juures, kuid ei mingit tolku.
Kuidas küll leida reaalset, üleloomulikku jõudu,
et sellest mehest lahutada?
Inimesed muudkui imestavad, kuidas me veel ikka koos oleme?
Ta on kõige õelam inimene, keda olen eales kohanud."
On see alles lugu!
Ütlete, et ta on kõige õelam inimene, keda teate;
et ta on kohutav, te ei talu teda ja et sisuliselt ei elagi kui koos
ja küsite, kust leida üleloomulikku jõudu?
Te ei vaja mingit üleloomulikku jõudu!
Peate vaid minema juristi juurde, rääkima oma probleemist
ja andma lahutuse sisse.
Kui see on see probleem.
Ütlete, et ei saa temast lahti,
samas kui ta on Piibli põhiselt juba andnud teile alust lahutuseks,
sest ta on teid maha kandnud.
Te ei vaja mingit üleloomulikku ingli külastust selleks,
sest see on lihtsasti korraldatav.
Aga ta ütleb, et kogeb ärevust, mis otsekui halvab ta.
Kas see pole äkki hirmu vaim, millest on vaja lahti saada?
Jah, võimalik, aga...
Me ei pea kandma kõiki neid asju saatana ja deemonite arvele.
Piiblis on öeldud: "Vöötage oma niuded
ja tehke ära, mis tarvis!"
Lihtsalt tehke see ära!
Siin on lihtsalt vaja tegutseda.
Te elate sisuliselt kui põrgus,
samas kui teil on piibellik alus lahutamiseks.
Te abikaasa kohtleb teid halvasti.
Ütlete, et teil on piisavalt raha, mistõttu teil on järelikult töökoht,
nii et lihtalt tehke see samm ära!
Otsige endale hea lahutusadvokaat,
rääkige talle oma murest ja ajage see asi korda!
Eric: "Pat, Jumal näitas teile mõni aasta tagasi midagi
2020. aasta majandusseisu kohta,
mainides seal ka, et see on ebastabiilne.
Kas täpsustaksite seda palun?"
Ma ei saa öelda, et Jumal oleks mulle selle kohta midagi näidanud,
aga usun, et meid hävitab me võlakoorem,
mis paisub nii suureks, et neelab lõpuks kõik endasse.
Kui USA kaotab oma staatuse maailma reservvaluutana...
See mõtlematu raha kulutamine viib meid tohutusse defitsiiti,
kus me võlg on juba peaaegu 3 triljonit dollarit.
3 triljonit dollarit!
Mida me teeme? Määrame hukule oma laste tuleviku.
See on see, mis juhtub.
Pikemat aega üle oma võimete elamine
pole võimalik.
See hävitab me rahva.
Meil pole piisavalt raha erinevate asjade eest tasumiseks.
Selleks ajaks, kui intressid on jälle normaalsed,
pole me valitsusel enam raha järel, et teha, mis iganes tarvis.
Meil lihtsalt pole enam raha, sest võlad neelavad selle endasse.
See on see kirves, mis on rippumas me pea kohal.
Charlotte: "Piibel käsib andestada.
Tahaksin seda teha, aga ei tea, miks see nii raske on?
Olen palunud Jumala abi selles,
aga tunnen ikka, et pole päris kõigile andestanud.
Mida ma tegema peaks?"
Ma ei tea, kellele te pole andestanud või mis teemad need on,
aga kui te kaevate neid asju pidevalt üles,
ei järgi te tõsiasja, et Jumal on unustaja Jumal.
Piibel ütleb, et peaksime puhastama end surnud tegudest,
et võiksime teenida elavat Jumalat.
Nii et, mis iganes need lood ka on - jätke need nüüd sinna paika.
Ma ei mõista inimesi, kes ütlevad, et ei suuda seda, teist ja kolmandat.
Lihtsalt tehke seda!
Lihtsalt tooge need asjad Jumala ette
ja öelge: "Isa, ma andestan neile Jeesuse nimel."
Nii jõuate ka punkti, kus te ei pea enam vimma.
Ma ise näiteks ei suudagi enam sisuliselt vimma pidada.
Ma lihtsalt ei suuda ja te peate ka jõudma sinna punkti.
Chad: "Kogen Püha Vaimu
ühtedel päevadel rohkem kui teistel päevadel.
Loen Piiblit ja palvetan igapäevaselt.
Kas on ka piiblisalme, mis sellest räägiksid?"
Piibel ütleb, et jüngrid olid koos ja Püha Vaimu vägi langes nende üle.
Püha Vaim tuleb erinevatel aegadel.
Vanas Testamendis on öeldud:
"Ja Issanda sõna tuli mulle, öeldes..."
Issanda sõna polnud seal koguaeg,
vaid oli aegu, kui läksid Jumala ette ja siis sündis midagi.
On aegu, kus oleme Jumalale palju lähemal
ja aegu, kus mitte.
Me elame meid ümbritsevas maailmas
samas kui Piibel ütleb,
et meid on koos Kristusega asetatud istuma taevasse.
Vahel me lihtsalt unustame ära, kus me oleme,
mistõttu peame endale pidevalt meelde tuletama,
et me oleme koos Kristusega.
Kui te just ei veeda tohutult palju aega
palves ja Piiblit lugedes,
ei koge te ka seda imelist vaimselt elus olemise tunnet.
See aga, et te ei tunne koguaeg mingeid õnnejudinaid,
ei tähenda, et oleksite kaotanud oma pääste.
Me kõigi elus on aegu, kus kõik on otsekui tavaline
ja seegi on osa elust.
Suur tänu! Ja suur tänu kõigi te küsimuste eest!
Järgmiseks aga imeline lugu.
Dan oli üksikisa, kel oli raskusi oma 3-aastase tütre kasvatamisega.
Peale seda aga, kui ta naine hülgas ka Dani kasulapse,
oli Danil veel üks suu toita.
Ühel hetkel oli tal alles vaid 60 senti,
kui ta sai üllatuskülastuse osaliseks ühingu Orvu Tõotus poolt.
Dan on üksikisa,
kes on kasvatanud üksi oma 3-aastast tütar Grace'i
peale seda, kui ta naine nende vanema tütrega lahkus.
Samas on Dan saanud üksikisana abi lastehoiu keskuselt Tais,
mida toetab CBN'i ühing Orvu Tõotus.
Ma ei teadnud, kuidas hoolitseda oma tütre eest,
kuid siinne personal andis mulle palju nõu.
Usaldan neid, sest nad on kandnud väga head hoolt Grace'i eest
Dan varustas oma peret ainsa töö kaudu, mille ta leidis,
töötades osalise ajaga alumiiniumi tootmises.
Siis aga kuulis ta,
et tema 6-aastast kasutütart ähvardab hülgamine ja lastekodu.
Olin šokis.
Olin kasutütrega lähedane
ega suutnud mõista, miks ta ema ka tema maha jätab.
Nii otsustas Dan ka oma kasutütre enda juurde võtta.
See aga seadis pere finantsid veelgi raskemasse seisu.
Mu kõht valutab kõvasti, kui olen näljane.
Dan mäletab päeva, mil tal oli järgi vaid viimased 60 senti
Mul polnud raha, et süüa osta,
mistõttu käisime kuu aega mu õe juures söömas.
Olin täiega meeleheitel ja soovisin, et suudaksin tütarde heaks enamat.
Tehes koostööd kohaliku pastoriga,
kinkis Orvu Tõotus Danile kõik vajaliku,
et alustada oma kodus oma töökojaga.
Nii valmistab ta täna ise nii aknaid, uksi, riiuleid kui palju muidi asju
kodude ja firmade jaoks oma kogukonnas.
Ta sissetulek on suurenenud kolm korda
ja ta tütred ei pea enam kunagi tundma nälga.
Kogesime tänu Orvu Tõotusele Jumala armastust ja vastuvõtmist.
Aitäh, et olete meile olnud kui perekonna eest.
Aitäh Orvu Tõotus!
Ja aitäh teile Klubi 700 liikmed,
sest tänu teile saame täita inimeste vajadusi
nii nagu selle väikese pere omad.
Saime tuua nad välja vaesusest, et neil oleks lootusrikas tulevik.
Orvu Tõotus on üks CBN'i ühinguid,
et jõuda kannatavate orbudeni üle maailma
ja hoida neid sattumast lastekodudesse,
et nad võiks elada hoopis peredes nagu Dani oma,
kus nende eest kantakse head hoolt.
Inimesed ei vaja just palju, et saada oma vajadused täidetud.
Nad vajavad lihtsalt väikest tuge
ja teie, meie toetajatena, võimaldate meil seda teha.
Järgmisena lugu naisest,
kel olid tänu ühele õnnetusele tohutud valud.
Kuuleme, kuidas ta mehe öeldu viis ta tervenemiseni.
Lisaks palume saate lõpus veel teiegi eest.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Lapsed.
Tahame, et nad kasvaksid üles Jumala Sõna tundmises.
Tänapäeva kiires elus kuluks meile aga selleks abi ära.
Tasuta "Superraamatu" piibliäpis on lastele meeldivaid lahedaid asju.
Piibli tundmaõppimine on lahe,
nagu ka ägedate mängude mängimine,
lahedate videote vaatamine
ja Piibli kangelaste avastamine.
Jumala Sõna õppimine on põnev!
Tasuta "Superraamatu" piibliäpp
Vaid üks nadi libastumine
ja Linda jalg valutas nii mis hullu.
Arstid ütlesid, et lihaserebend ei lase tal kuu aega liikuda,
kuid Linda oli rõõmsalt juba oluliselt varem jalul
ja teil pole aimugi, tänu millele!
Linda tegi parasjagu köögis smuutit, kui ta telefon helises.
Olles lõpetanud kõne, läks ta kööki tagasi,
komistades parema jalaga vaiba taha.
Eeldavasti lendasin vasaku jalaga vastu treppi,
sest kogesin maha kukkudes meeletut valu,
arvates, et murdsin luu.
Kisendasin lihtsalt seal põrandal: "Jumal aita! Palun aita!"
Sest kedagi polnud kodus.
Kuna Linda ei saanud meest kätte,
helistas ta tütrele, kes viis ta EMO'sse.
Röntgen näitas lihaserebendit.
Arst ütles, et mu jalg sai ikka korralikult viga
ja jookseb verd.
Ta ütles, et selle paranemiseks kulub eeldavasti terve kuu.
Lindale määrati valuvaigistid ja soovitati paar päeva mitte käia.
Linda mees hoolitses ta eest nii hästi kui oskas.
Eks see ole alati raske näha oma armastatut kannatamas.
Kasutades keppi,
õppis Linda oma piiratud liikuvusega hakkama saama.
Armas aeg! Minusuguse inimese jaoks oli liikumatus ise veel suurem valu,
kui valu mu jalas,
sest ma olen hästi aktiivne.
Kuna ta ei saanud kaua püsti seista, pidi ta lõpetama oma töö juuksurina.
4 päeva peale õnnetust naases Linda just piiblitunnist,
kui Werner tuli talle uksele vastu.
Ta ütles: "Istu maha, istu maha! Sa pead istuma!
Pat Robertsil oli tunnetusesõna ja ma kuulutasin seda su üle."
Istusin maha ja ta näitas seda mulle ka video pealt.
Pat ütles:
"Te parem jalg... Usun, et see on kuidagi rebenenud.
See on põhjustanud palju valu
ja te olete longanud ning käinud kepiga.
Pange oma käsi sinna jala peale
ja te kogete Jumala väge läbistamas seda lihast,
nii et te saate täielikult terveks Jeesuse nimel."
Kuulasin seda ja teadsin, et see on mulle.
Werner ütles: "Jaa, teadsin seda juba enne sind."
Ja korraga polnud enam ei mingit valu ega lonkamist.
Ei grammivõrdki.
See kõik oli täiega kadunud
ja ma pole peale seda kordagi enam jalas valu tundnud.
Nähes teda liikumas oli muutus silmnähtav.
Nädal peale vigastust oli Linda tagasi tööl.
Ta tahab, et me teaks, et Jumal tervendab ka tänapäeval.
Peame vaid omama usku sellesse ja selle vastu võtma.
Kõik sünnib Jumala ajastuse järgi.
Kui Jumal on valmis sind tervendama, siis Ta ka teeb seda.
Ma ei kahtle hetkekski Jumala olemasolus ja eheduses.
Ta on see sama eile, täna ja igavesti
ja kui Ta tervendas ammustel aegadel,
tervendab Ta ka täna.
Lihtsalt toetuge Jumala Sõnale, sest Ta on, kelle Ta väidab end olevat.
Jumal teeb asju nii nagu Tema tahab.
Me süda peab vaid olema avatud, et öelda "jah" tervenemisele.
Ja seda kõike veel salvestatud video vahendusel!
Jumal pole millegagi piiratud.
Lorna parem küünarnukk tegi kohutavalt valu
ja ta ei saanud seda sirgekski.
Kord aga kuulis ta me saates Terryt ütlemas:
"Kellelgi on probleem parema küünarnukiga,
mis põhjustab valu ja mis on kui liigesest väljas."
Lorna palvetas kaasa
ja sai peale seda käe valutult sirgu lükata,
kiites selle eest Jumalat.
Julilel oli kolm nädalat kaelavalu.
Ta vaatas me saadet, kus Pat edastas tunnetusesõna:
"Kellelgi on tugev kaelavalu,
kuid pööra oma pead ja kõik loksub paika.
Pane käsi oma kaela peale ja tea, et Jumal tervendab su."
Ta võttis selle sõna vastu
ja ta olemine muutus hoobilt paremaks.
Jumal on võimeline tegema neid asju!
Ta on loonud universumi kõigi tähtede ja muu seal olevaga.
Tema on see, kes kutsub kõik asjad ellu.
Kas tahad, et Ta puudutaks sindki?
Siis pead lihtsalt usaldama Teda ja uskuma Temasse.
Palvetame kohe koos Terryga, uskudes Jumalalt imet su jaoks.
Isa, me täname Sind Jeesuse nimel kõige eest, mida teed.
Kellegi kõri on valulik.
Pane käsi oma kaelale ja see valu taandub.
Puuduta teda, Jeesus!
Kellelgi on villid. Mingid kummalised asjad.
Veega täidetud suured villid kusagil te kehal.
Jumal tervendab selle just praegu ja te nahk ei jää armiliseks.
Plantaarfastsiit.
Te kannaalune on nii valus just praegu,
kuid pange oma käsi sinna peale
ja me palume, et Jeesus puudutaks seda.
Aamen.
Isa, me täname Sind Jeesuse nimel kõige eest, mida oled teinud.
Puuduta inimeste elusid!
Kui vajate veel eestpalveid, võtke meiega ühendust.
Lõpetuseks aga Jeremija 31:3:
"Ma olen sind armastanud igavese armastusega,
seepärast jääb mu osadus sinuga."
Kõike head!
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas